Diari Oficial de la Generalitat Valenciana


Sumari del DOGV 7308, del 02-07-2014 (2014/5898)

Notificació de la sentència i de la interlocutòria d'aclariment dictades en el procediment de separació contenciosa número 1632/2013.
-------------------------------------------------------------------------------------------------------------------------------------

### Dades del document

Número de DOGV
:   7308

Data del DOGV
:   02-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5898


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència i de la interlocutòria d'aclariment dictades en el procediment de separació contenciosa número 1632/2013. [2014/5898]  
Separació contenciosa 001632/2013-R  
Demandant: Judith Buatiche Silveira.  
Procuradora: Sandra Martínez Izquierdo.  
Demandat: Leandro Laurel Castellón.  
Procurador/a: -  
  
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber que en les actuacions de separació contenciosa 001632/2013-R, a instàncies de Judith Buatiche Silveira, representada per la procuradora Sandra Martínez Izquierdo, contra Leandro Laurel Castellón, en situació de rebel·lia, amb data 27 de maig de 2014, s'ha dictat la sentència, així com la interlocutòria d'aclariment, de data 20 de juny de 2014, que té la part dispositiva que diu així:  
  
«Dispositiva  
Estime la demanda formulada per la procuradora Sandra Martínez Izquierdo, en nom i representació de Judith Bautiche Silveira, contra Leandro Laurel Castellón, i declare la separació del matrimoni format pels cònjuges esmentats amb tots els efectes legals, i en especial els següents:  
1. Que el menor quede sota la guarda i custòdia de sa mare, Judith Bautiche Silveira, amb l'exercici exclusiu de la pàtria potestat a la mare.  
  
2. Quant al règim de visites paternofilial a Leandro Laurel Castellón del fill menor V. L. B., atés que el pare residix fora d'Espanya, s'establix el següent règim de visites que es durà a terme en les vacacions escolars d'estiu; quinze dies en el període de vacacions estivals, que triarà els anys parells la mare i els anys imparells el pare, i haurà de comunicar cada cònjuge a l'altre el domicili en què es trobe amb el seu fill. Així mateix, per al cas que el menor volguera traslladar-se durant l'esmentat període a Londres, el pare assumirà l'obligació d'arreplegar i retornar el menor en l'aeroport, i complirà i gestionarà tots els tràmits per al correcte viatge del menor, i assumirà els gastos del trasllat, i la mare entregarà i arreplegarà el menor en l'aeroport. Les relacions del menor amb els seus iaios i iaies i altres parents i propparents tindran lloc aprofitant l'estada del menor amb els seus progenitors.  
  
3. La pensió alimentària en favor del fill menor serà a càrrec de Leandro Laurel Castellón, i es fixa la quantitat de 200 euros/mes, quantitat que haurà d'ingressar en el compte que designe María Magdalena Salguero Rodríguez, en els cinc primers dies de cada mes, amb l'actualització d'acord amb les variacions de l'índex de preus de consum.  
  
4. Gastos extraordinaris: cada progenitor contribuirà a parts iguals als gastos extraordinaris de sanitat i educació que genere el fill menor.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'este jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 - número del procediment amb quatre dígits - dos últims números de l'any, en l'oficina Santander, segons disposa la Llei Orgànica 1/2009, de 3 de novembre, i s'acreditarà esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit si no s'esmena.  
Esta és la meua sentència, que pronuncie, mane i firme».  
  
«Part dispositiva  
Dispose aclarir la Sentència número 374, de 27 de maig de 2014, en els termes següents:  
On diu:  
En el fonament de dret segon: ?[...] Per la representació de María Magdalena Salguero Rodríguez es formula contra Rodrigo Ruperto Monar Peñafiel...-; haurà de dir: [?] Per la representació de Judith Buatiche Silveira es formula contra Leandro Laurel Castellón...-.  
  
On diu:  
En el fonament de dret segon, punt 3: ?[...] quantitat que haurà d'ingressar en el compte que designe María Magdalena Salguero Rodríguez...-; haurà de dir: ?[...] quantitat que haurà d'ingressar en el compte que designe Judith Buatiche Silveira...-.  
  
On diu:  
En la dispositiva de la sentència, punt 3: ?[...] quantitat que haurà d'ingressar en el compte que designe María Magdalena Salguero Rodríguez...-; haurà de dir: ?[...] quantitat que haurà d'ingressar en el compte que designe Judith Buatiche Silveira...-.  
  
Mode d'impugnació: contra esta resolució no pot interposar-se cap recurs, sense perjuí dels recursos que siguen procedents, si és el cas, contra la resolució que ací s'aclarix/addiciona.  
Així ho mane i firme. El jutge. En done fe».  
  
I perquè valga de notificació de forma deguda a Leandro Laurel Castellón, en rebel·lia, expedisc i firme este edicte.  
  
València, 20 de juny de 2014.- La secretària judicial: María Dolores Valle Contreras.